
JUDEŢUL TIMIŞ
MUNICIPIUL TIMIŞOARA

CABINET PRIMAR
SC2019_-2482/01.02.2019___________________________________________________________________                                                                 
EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE
 Proiect de hotărâre privind aprobarea variantei finale a Caietului de sarcini, a Acordului Cadru  de servicii având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru, precum și atribuirea și încheierea acestora cu    ofertantul câștigator  SC BRANTNER SERVICII ECOLOGICE SRL
1. Descrierea situației actuale

Serviciul public de salubrizare în Municipiul Timișoara a fost prestat până în data de 04.08.2018 de către societatea RETIM Ecologic Service S.A., în baza Contractului de delegare a gestiunii serviciilor publice de salubrizare a localităţilor prin concesiune nr. SC2006-15414/31.07.2006. 

În prima etapă,  procedura de atribuire a unui nou contract privind serviciul de salubrizare, care a avut loc la data de 09.07.2018, a fost anulată în baza Raportului de anulare nr. SC2018-17371/23.07.2018. 
În data de 27.11.2018 a fost reluată procedura de atribuire, iar în baza Raportului procedurii nr.SC2019-1314/17.01.2019 membrii Comisiei de evaluare au desemnat că oferta prezentată de S.C. Brantner Servicii Ecologice S.R.L. este oferta câștigătoare pentru atribuirea Acordului cadru și a Contractului de  delegarea gestiunii serviciului public de salubrizare stradală în Municipiul Timișoara. 

Ținând cont de prevederile Legii nr. 51/2006, privind serviciile comunitare de utilități publice , art.1, alin. (4) lit.d): ,,Serviciile de utilități publice……au caracter permanent și regim de funcționare continuuˮ, precum și de clarificările și notificările derulate în cadrul procedurii de achiziție, Municipiul Timișoara a procedat la întocmirea și modificarea Caietului de sarcini, Acordului cadru, Contractului pentru delegarea gestiunii serviciului public de salubrizare, în forma corespunzătoare clarificărilor și notificărilor din timpul procedurii de achiziție.
În vederea atribuirii și pentru încheierea unui contractului de delegare a gestiunii serviciului public de salubrizare stradală în Municipiul Timișoara, conform cerințelor legislației în vigoare, este necesar a se aprobarea  Caietul de sarcini, a Acordului cadru și a Contractului de delegare, în forma modificată și actualizată.
2. Schimbări preconizate și rezultate așteptate

Asigurarea unui serviciu de salubrizare performant, care să satisfacă nevoile comunității locale prin desfășurarea de activități de întreținere, curățenie și igienizare a domeniului public pentru prevenirea apariției unor focare epidemice prin nesalubrizarea și igienizarea orașului.

În concluzie, propunem:

1.  aprobarea variantei finale a Caietul de sarcini, a Acordului cadru de servicii  având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru, și a anexelor la acestea. Această variantă finală corespunde  clarificărilor și notificărilor derulate și solicitate în timpul procedurii de achiziție. 

2. Atribuirea și încheiarea  Acordului Cadru de servicii    având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru cu SC BRANTNER SERVICII ECOLOGICE SRL, a cărui ofertă a fost declarata câștigătoare.   
                   PRIMAR                                                                   ADMINISTRATOR PUBLIC

             NICOLAE ROBU                                                                     ROBERT KRISTOF

